b'\n_START_ARTICLE_\nDigiwiki\n_START_PARAGRAPH_\nDigiwiki on verkkosivusto, johon kootaan alan asiantuntijoiden ja muistiorganisaatioiden laatimia ohjeita ja tietoa mm. AV-aineiston digitoinnista ja pitk\xc3\xa4aikaiss\xc3\xa4ilytt\xc3\xa4misest\xc3\xa4. Digiwiki-sivuilla jaetaan kokemuksia valokuvien, kuvataiteen, audiovisuaalisen aineiston, \xc3\xa4\xc3\xa4nitteiden, asiakirjojen sek\xc3\xa4 muiden kulttuuriperint\xc3\xb6aineistojen tallennuksesta semanttiseen verkkoon. Digiwiki\xc3\xa4 hallinnoi Musiikkiarkisto. Sit\xc3\xa4 rahoittaa p\xc3\xa4\xc3\xa4osin opetusministeri\xc3\xb6._NEWLINE_Digiwiki perustettiin 12.3.2009 jakamaan kokemuksia suomalaisissa muistiorganisaatioissa ty\xc3\xb6skentelevien ihmisten ja kulttuuriperinn\xc3\xb6n tallentamista kiinnostuneiden kansalaisten v\xc3\xa4lill\xc3\xa4. Tiedon tallentajat joutuvat ottamaan kantaa kulttuuriperinn\xc3\xb6n digitointia koskeviin kysymyksiin, kuten mit\xc3\xa4, miten ja minne digitoida. Monenlaista digitointia koskevaa tietoa ja palveluita on tarjolla, mutta luotettavaa tietoa aineistojen s\xc3\xa4ilytyksest\xc3\xa4 on edelleen vaikea saada. T\xc3\xa4h\xc3\xa4n tarpeeseen on perustettu DigiWiki-portaali.'